स्प्लाइन अन्तर्वेशन
संख्यात्मक विश्लेषण के क्षेत्र में, स्पलाइन अन्तर्वेशन (स्प्लाइन अन्तर्वेशन) इंटरपोलेशन का एक रूप है जहां अनतर्वेशन के लिये एक विशेष प्रकार का खण्डशः बहुपद का प्रयोग किया जाता है जिसे स्पलाइन कहा जाता है। दूसरे शब्दों में, सभी बिन्दुओं से होकर जाने वाला एक ही उच्च-घात का बहुपद फ़िट करने के बजाय, स्पलाइन इंटरपोलेशन क्रमशः आने वाले दो बिन्दुओं के बीच कम घात का बहुपद फिट करता है, और इसके आगे के खण्ड में एक दूसरा कम घात वाला बहुपद फिट करता है। उदाहरण के लिए, माना दस बिन्दु दिये हुए हैं। इन दस बिंदुओं से होकर जाने वाला एक ही नौ घात वाला बहुपद फिट करने के बजाय इनके प्रत्येक खण्ड के लिये अलग-अलग नौ घन बहुपद फ़िट करना। प्रायः बहुपद इंटरपोलेशन के स्थान पर स्पलाइन इंटरपोलेशन करने को वरीयता दी जाती है क्योंकि स्पलाइन के लिए कम घात के बहुपद का उपयोग करके भी इंटरपोलेशन त्रुटि को कम रखा जा सकता है। किसी बिन्दु पर कम घात के बहुपद का मान निकालना भी अपेक्षाकृत सरल होता है। स्प्लाइन अन्तर्वेशन रुंग परिघटना की समस्या से भी बचाता है, जिसमें उच्च-घात के बहुपदों का उपयोग करते हुए अन्तर्वेशन करते समय बिंदुओं के बीच दोलन हो सकता है।